 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 23. septembrī Nr. 563**

(protokols Nr. 20, 20. p.)

**Par Leader projekta “Aprīkojuma iegāde kopienas centra izveidei Liezērē” iesniegšanu un izmaksu apstiprināšanu**

Pamatojoties uz nodibinājuma „Madonas novada fonds” izsludināto atklāta konkursa projektu iesniegumu pieņemšanas 4. nepārtraukto kārtu ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas” ir sagatavots projekta iesniegums “Aprīkojuma iegāde kopienas centra izveidei Liezērē”,kas atbilst rīcībai 3.2. “Dažādām paaudzēm izmantojama publiskā telpa”.

Projekta ietvaros paredzēts veikt pamatlīdzekļu – galdu, krēslu, molbertu komplektu, portatīvā datora, interaktīvā ekrāna un tā statīva, muzeja vitrīnu iegādi topošā Liezēres kopienas centra aprīkošanai. Kopienas centram jātop par vietu, kur sanākt kopā mājīgās telpās, kur izvietot informāciju par pagastu, tā vēsturi, personībām, kur organizēt nelielas izstādes, radošas meistarklases, tikšanās ar lektoriem, vietu, kur apgūt jaunas zināšanas, aicināt ciemos viesus, iepazīstināt tūristus ar šo skaisto vietu Vidzemes augstienē.

Projekta attiecināmās izmaksas ir 13 713,49 EUR (trīspadsmit tūkstoši septiņi simti trīspadsmit eiro, 49 centi), no tām ELFLA finansējums (70%) – 9 599,44 EUR (deviņi tūkstoši pieci simti deviņdesmit deviņi eiro, 44 centi), pašvaldības līdzfinansējums (30%) – 4 114,05 EUR (četri tūkstoši viens simts četrpadsmit eiro, 05 centi).

 Projekta kopējo izmaksu apmērs tiks precizēts pēc projektā paredzēto iepirkumu veikšanas. Izmaksas, kas pārsniegs attiecināmo izmaksu apmēru, tiks finansētas no pašvaldības budžeta līdzekļiem.

Noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Aprīkojuma iegāde kopienas centra izveidei Liezērē”,nodibinājuma “Madonas novada fonds” izsludinātajā LEADER projektu iesniegumu konkursā.
2. Apstiprināt projekta attiecināmās izmaksas EUR 13 713,49 (trīspadsmit tūkstoši septiņi simti trīspadsmit eiro, 49 centi) apmērā, tajā skaitā ELFLA finansējums – EUR 9 599,44 (deviņi tūkstoši pieci simti deviņdesmit deviņi eiro, 44 centi) un Madonas novada pašvaldības līdzfinansējums – EUR 4 114,05 (četri tūkstoši viens simts četrpadsmit eiro, 05 centi).

 Domes priekšsēdētājs A. Lungevičs

*Daiders 26361110*